Es-mil-e-ua-net-III-WEB	En enténer aguestes paraules deth rei dirigides ath sòn visir El-Faldl Fadleddin, eth visir El-Mohin, plen d’enveja perque eth rei botaue era sua confiança en sòn rivau, volec desalenar ath sobeiran, e exclamèc: “Mès se se podesse trapar aguesta hemna s’aurie de pagar aumens dètz mil dinnars d’aur!” Alavetz eth rei, mès entestat per aguesta dificultat, cridèc de seguit ath sòn tresorèr, e li didec: "Cuelh de seguit dètz mil dinnars d’aur e amia-les ena casa deth mèn visir El-Faldl.” E eth tresorèr s’esdeguèc a executar era orde.